**Հ Ի Մ Ն Ա Վ Ո Ր Ո Ւ Մ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՄԱՅԻՍԻ 6-Ի N 575-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ **«**ԱԲՈՎՅԱՆԻ ԱՐԹՈՒՐ ՎԱՆՈՅԱՆԻ ԱՆՎԱՆ ԹԻՎ 6 ՀԻՄՆԱԿԱՆ ԴՊՐՈՑ**»** ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ԵՆԹԱԿԱՅՈՒԹՅՈՒՆԸ ՍԱՀՄԱՆԵԼՈՒ ՄԱՍԻՆ

 **Անհրաժեշտությունը**

Կառավարության որոշման նախագծի ընդունումը պայմանավորված է Հայաստանի Հանրապետության Կոտայքի մարզի Աբովյան քաղաքի Սարալանջ թաղամասում բնակվող երեխաների ուսումնական գործընթացը անխափան և հարմարավետ կազմակերպելու անհրաժեշտությունից:

 **Ընթացիկ իրավիճակը և խնդիրները**

Աբովյան քաղաքում ՀՀ կրթության, գիտության, մշակույթի և սպորտի նախարարության ենթակայությամբ գործում է 3 ավագ դպրոց և 1 կրթահամալիր, իսկ ՀՀ Կոտայքի մարզպետարանի ենթակայությամբ՝ 5 հիմնական դպրոց։

 Աբովյան քաղաքում գործող հանրակրթական ուսումնական հաստատությունների ուսումնասիրության արդյունքում 26.05.2023 թվականի դրությամբ կազմվել է ներքո նշված տեղեկատվությունը.

|  |  |  |  |  |  |
| --- | --- | --- | --- | --- | --- |
| **Մարզ** | **Քաղաք** | **Դպրոց** | **Աշակերտներ** | **Ուսուցիչներ** | **Անձնակազմ** |
| Ընդամենը | 7870 | 406 | 195 |
| Կոտայք | Աբովյան | Աբովյանի Արթուր Վանոյանի անվան թիվ 6 ավագ դպրոց | 133 | 10 | 13 |
| Կոտայք | Աբովյան | Աբովյանի թիվ 2 հիմնական դպրոց | 1522 | 79 | 30 |
| Կոտայք | Աբովյան | Աբովյանի թիվ 4 ավագ դպրոց | 483 | 25 | 21 |
| Կոտայք | Աբովյան | Աբովյանի թիվ 7 հիմնական դպրոց | 1237 | 57 | 10 |
| Կոտայք | Աբովյան | Աբովյանի թիվ 8 հիմնական դպրոց | 490 | 25 | 16 |
| Կոտայք | Աբովյան | Աբովյանի Խ.Աբովյանի անվ. թիվ 1 ավագ դպրոց | 286 | 21 | 19 |
| Կոտայք | Աբովյան | Աբովյանի կթհահամալիր | 768 | 40 | 30 |
| Կոտայք | Աբովյան | Աբովյանի Ն.Վանյանի անվ. թիվ 5 հիմնական դպրոց | 925 | 49 | 20 |
| Կոտայք | Աբովյան | Աբովյանի Վ. Համբարձումյանի անվ. թիվ 10 հիմնական դպրոց | 2026 | 100 | 36 |

 **«**Աբովյանի Արթուր Վանոյանի անվան թիվ 6 ավագ դպրոց**» պետական ոչ առևտրային կազմակերպությունը** գտնվում է Աբովյան քաղաքի ծայրամասում /նախագծային հզորությունը 1067 սովորող, ընդհանուր մակերեսը 5924 մ2/՝ Սարալանջ թաղամասում: Ավագ դպրոցը համարվում է թերբեռնված /133 սովորող/:

 Աբովյան քաղաքում գործող հիմնական դպրոցները գերբեռնված են և երեխաների ընդունելությունը կազմակերպելիս հաճախ առաջանում են դժվարություններ (օրինակ՝ Աբովյանի թիվ 2 հիմնական դպրոցն ունի 1522 աշակերտ, նախագծային հզորությունը 960 է)։

  **Կարգավորման նպատակը**

ՀՀ կրթության, գիտության, մշակույթի և սպորտի առաջարկում է «Աբովյանի Արթուր Վանոյանի անվան թիվ 6 ավագ դպրոց» պետական ոչ առևտրային կազմակերպությունը վերակազմակերպել «Աբովյանի Արթուր Վանոյանի անվան թիվ 6 հիմնական դպրոց» պետական ոչ առևտրային կազմակերպության և սահմանել, որ դպրոցի գործունեության առարկան 1-ին աստիճանի՝ (1-4-րդ դասարաններ) և 2-րդ աստիճանի՝ (5-9-րդ դասարաններ), հանրա­կրթա­կան հիմնական և լրացուցիչ ծրագրերի իրականացնում է: 2023-2024 ուսումնական տարվանից ավագ դպրոցի 10-րդ դասարանում սովորողների ընդունելություն չկատարել՝ մարման կարգով ապահովելով 11-12-րդ դասարանների սովորողների ուսումնառության բնականոն ընթացքը։

**Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Կրթության և գիտության նախարարության կողմից:

 **Ակնկալվող արդյունքը**

Նախագծի ընդունման դեպքում ակնկալվում է ապահովել սովորողների՝ հիմնական կրթություն ստանալու իրավունքը:

6. **«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Որոշման նախագիծը բխում է Կառավարության 2021-2026թթ. ծրագրի «Կրթություն բաժնում ամրագրված ծրագրերից, մասնավորապես՝ հանրակրթության ոլորտում առկա խնդիրների լուծման համար անհրաժեշտ հանրակրթության ամբողջական և շեշտակի փոփոխություն, որի հիմնաքարերից մեկը մինչև 2026 թվականը հանրակրթության նոր չափորոշիչների ամբողջական ներդրումը հանրապետության հանրակրթության դպրոցներում:

Որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեում ծախսերի և եկամուտների ավելացում կամ նվազեցում չի նախատեսվում: